Μαρτίνιο Ντάφα Καμπί

Ο Μαρτίνιο Ντάφα Καμπί (Martinho Ndafa Kabi, 17 Σεπτεμβρίου 1957-) είναι πολιτικός από τη Γουινέα Μπισσάου, που υπηρέτησε ως 16ος πρωθυπουργός της χώρας. 

 Καριέρα 
Γεννήθηκε στις 17 Σεπτεμβρίου του 1957. Μέλος του Αφρικανικού Κόμματος για την Ανεξαρτησία της Γουινέας και του Πρασίνου Ακρωτηρίου (PAIGC), ανέλαβε το 2002 τρίτος αντιπρόεδρος του κόμματος. Στην κυβέρνηση του Κάρλος Γκόμες , το 2004-05 ήταν υπουργός Ενέργειας και Φυσικών Πόρων"Novo Governo: um misto de surpresas" , Guine-Bissau.com, 13-5-2004 (στα πορτογαλικά). . Αργότερα έγινε υπουργός Άμυνας.

 Πρωθυπουργία 
Μετά την πρόταση μομφής σε βάρος της κυβέρνησης του Αριστίντες Γκόμες, τον Μάρτιο του 2007, που οδήγησε στην παραίτηση του τελευταίου, ο Καμπί έγινε πρωθυπουργός. Τον πρότειναν το PAIGC, το Σοσιαλιστικό Κόμμα Ανανέωσης και το Ηνωμένο Σοσιαλδημοκρατικό Κόμμα. Διορίστηκε πρωθυπουργός από το Νίνο Βιέιρα (ο οποίος αρχικά τον είχε απορρίψει) στις 9 Απριλίου του 2007. Ανέλαβε επίσημα πρωθυπουργός στις 13 Απριλίου του 2007"Martinho Ndafa Kabi takes office as Guinea Bissau PM", Xinhua (People's Daily Online), 14-4-2007. , επικεφαλής τρικομματικής κυβέρνησης συνασπισμού, η οποία ορκίστηκε στις 17 Απριλίου του 2007. Διατηρήθηκε στην πρωθυπουργία ως τις  5 Αυγούστου του 2008, οπότε  η κυβέρνησή του αποπέμφθηκε από τον πρόεδρο."GUINEA-BISSAU: Uncertain future as President dissolves government", IRIN, 6-8-2008. Νέος πρωθυπουργός διορίστηκε ο Κάρλος Κορέια."Le président bissau-guinéen nomme un nouveau Premier ministre" , Xinhua, 5-8-2008 . Ο Καμπί τη στιγμή εκείνη βρισκόταν στο εξωτερικό για λόγους υγείας.

 Παραπομπές 

Καμπι